# யூலிசெசு (விண்கலம்)

## திட்டப் பணி

### நீட்டிக்கப்பட்ட திட்டம்

எசாவின் அறிவியல் திட்டக் குழு *யூலிசெசு* பணியின் நான்காவது நீட்டிப்புக்கு 2004, மார்ச்சு வரை ஒப்புதல் அளித்தது , இதன் மூலம் இது 2007, 2008 ஆம் ஆண்டுகளில் மூன்றாவது முறையாக சூரியனின் முனைகளில் ஆய்கலம் செயல்பட வழிவகுத்தது. விண்கலத்தின் ஓரகத்தி வெப்ப மின்னாக்கியில் இருந்து வரும் ஆற்றல் வெளியீடு அறிவியல் கருவிகளை இயக்குவதற்கும் , திசைவைப்பைக் கட்டுப்படுத்துவதற்கும் போதுமானதாக இருக்காது என்பது தெளிவாகத் தெரிந்த பிறகு , உறை ஐதரைசன் கருவியின் ஆற்றலைப் பகிரத் தொடங்கப்பட்டது. அதுவரை மிக முதன்மையான கருவிகள் தொடர்ந்து மின்வழங்கலில் வைக்கப்பட்டன , மற்றவை செயலிழக்கச் செய்யப்பட்டன. இந்த ஆய்கலம் சூரியனை நெருங்கியபோது அதன் ஆற்றல் பசி சூடாக்கிகள் அணைக்கப்பட்டு அனைத்து கருவிகளும் இயக்கப்பட்டன.  
விண்கலம் ஏவப்பட்டு 17 ஆண்டுகள் மற்றும் 4 மாதங்களுக்குப் பிறகு 2008 பிப்ரவரி 22 அன்று , யூலிசெசுக்கான பணி நடவடிக்கைகள் சில மாதங்களுக்குள் நிறுத்தப்படும் என்று எசாவும் நாசாவும் அறிவித்தன. 2008, ஏப்ரல் 12 அன்று இறுதி தேதி 2008 ஜூலை 1,என்று நாசா அறிவித்தது.  
விண்கலம் அதன் வடிவமைப்பு ஆயுளை விட நான்கு மடங்கு வெற்றிகரமாக இயங்கி வந்தது. எக்சு - பட்டை தரையிணைப்புத் துணை அமைப்பின் கடைசி மீதமுள்ள பணிச் சங்கிலியில் ஒரு கூறு ஜனவரி 2008, ஜனவரி 15 அன்று தோல்வியடைந்தது. எக்சு - பட்டை துணை அமைப்பில் உள்ள மற்ற சங்கிலி முன்பே 2003 இல் தோல்வியடைந்தது.  
புவிக்கான தரையிணைப்பு எசு - பட்டையில் மீண்டும் தொடங்கியது , ஆனால் எஸ் - பேண்ட் உயர் ஈட்ட உணர்சட்ட அகலம் எக்சு - பட்டையைப் போல குறுகியதாக இல்லை , இதனால் பெறப்பட்ட தரையிணைப்புக் குறிகை மிகவும் வலுவிழந்து காணப்பட்டது , எனவே அடையக்கூடிய தரவு விகிதத்தைக் குறைத்தது. விண்கலம் வியாழனின் வட்டணையில் அதன் வெளிப்புறத் தடவழியில் பயணித்தபோது , தரையிணைப்புக் குறிகை இறுதியில் ஆழ்வெளி வலைப்பிணையத்தின் மிகப்பெரிய உணர்சட்டங்களின் (70 மீட்டர் - 229 அடி) பெறுதல் திறனை விடக் குறைந்திருக்கும்.  
கதிரியக்க ஓரகத்தி வெப்ப மின்னாக்கிகள் விண்வெளியில் கதிர்வீச்சு வெப்ப இழப்பை சமாளிக்க, சூடாக்கிகளுக்குப் போதுமான திறனை உருவாக்கத் தவறியதாலும், தொலைவு காரணமாகவும் புவிசெல் குறிகை இழக்கப்படுவதற்கு முன்பே விண்கலத்தில் உள்ள ஐதரசைன் திசைவைப்புக் கட்டுப்பாட்டு எரிபொருள் உறையக்கூடும் என்று கருதப்பட்டது. ஐதரசைன் உறைந்தவுடன் விண்கலத்தால் அதன் உயர்ஈட்ட உணர்சட்டத்தைப் புவியை நோக்கி திருப்ப வழி செய்ய முடியாது. மேலும், இதனால் புவிசெல் குறிகை சில நாட்களில் இழக்கப்பட்டது. எக்சுப்பட்டை தகவல்தொடர்புத் துணை அமைப்பின் தோல்வியும் இதை விரைவுபடுத்தியது. ஏனெனில் எரிபொருள் குழாய்க் குளிர்பகுதியின் எக்சுப்பட்டை, பயண அலைக் குழல் பெருக்கிகள் வழியாக அனுப்பப்பட்டன , ஏனவே, அவை உந்துபொறியைச் சூடாக வைத்திருக்க செயல்பாட்டின்போது போதுமான வெப்பத்தை உருவாக்குகின்றன.  
முன்னர் அறிவிக்கப்பட்ட ,2008 ஜூலை 1 ஆம் தேதி, பணி முடிவடையும் தேதி வந்துசென்றது. ஆனால் பணி நடவடிக்கைகள் குறைந்த வேகத்தில் இருந்தபோதிலும் தொடர்ந்தன. அறிவியல் தரவு திரட்டு திறன் *யூலிசெசு* ஒரு தரை நிலையத்துடன் தொடர்பு கொண்டிருந்தபோது மட்டுமே மட்டுப்படுத்தப்பட்டது. ஏனெனில் மோசமடைந்து வரும் எசுப்பட்டைப் புவிசெல் விளிம்பு இனி ஒரே நேரத்தில் நிகழ்நேர தரவு, நாடா பதிவு மீட்வு இயக்கம் இரண்டையும் தாங்க முடியாது. விண்கலம் தரை நிலையத்துடன் தொடர்பு இல்லாதபோது , எஸ் - பேண்ட் செலுத்தி அணைக்கப்பட்டது. ஹைட்ராசின் வெப்பமடைவதை அதிகரிக்க மின்சாரம் உள் சூடாக்கிகளுக்குத் திருப்பி விடப்பட்டது. 2009, ஜூன் 30 அன்று தரைக் கட்டுப்பாட்டாளர்கள் குறைந்த ஈட்ட உணர்சட்டங்களுக்கு மாறும்படி கட்டளைகளை அனுப்பினர். இது விண்கலத்துடனான தொடர்புகளை அதன் செலுத்தியை முழுவதுமாக மூடுவதற்கான முந்தைய கட்டளைகளுடன் இணைந்து நிறுத்தியது.  
- *யூலிசெசு* வழங்கிய தரவுகள் சூரியனின் காந்தப்புலம் சூரிய மண்டலத்துடன் முன்பு கருதப்பட்டதை விட மிகவும் சிக்கலான முறையில் தொடர்பு கொள்கிறது என்ற கண்டுபிடிப்புக்கு வழிவகுத்தது.
- *யூலிசெசு* வழங்கிய தரவுகளின்படி , ஆழ்விண்வெளியில் இருந்து சூரிய மண்டலத்திற்குள் வரும் தூசி முன்பு எதிர்பார்த்ததை விட 30 மடங்கு அதிகமாகி உள்ளது.
- 2007 - 2008 ஆம் ஆண்டில் யூ*லிசெசு* வழங்கிய தரவுகள் சூரியனின் முனைகளின் காந்தப்புலம் முன்பு காணப்பட்டதை விட மிகவும் வலுவிழந்து உள்ளது என்ற தீர்மானத்திற்கு வழிவகுத்தது.
- சூரியக் காற்று " பயணத்தின் போது படிப்படியாக வலுவிழந்து தற்போது விண்வெளி ஊழியின் தொடக்கத்திலிருந்து மேலும் வலுவற்றதாகி விட்டது ".